
omnes,  qui  ad  Acade¬ 
mica  fpatia  ex  hoc  curriculo 
viam  {ludiorum  affedlant, 
idem  propofitum  habeant, 
ut  ad  dodirinae  aliquem  in¬ 
geniique  cultum,  unde  com¬ 
modioris  vitae  facultas  & 
fpes  aliqua  adfulgeat,  progrediendum  fibi  esfe 
ftatuant;  tum  non  eumdem,  fed  diverfum, 
pro  multiplice  ingeniorum  aliarumque  rerum, 
quae  eos  circumflant ,  ratione;  dodtrinae  fa- 
pientiaeque  modum  appetunt  fmguli.  Equi¬ 
dem  nomen  inter  hos  profiteor  meum,  qui 
humanitatis  (ludia ,  quibus  hadlenus  me  exer¬ 
cui,  ad  nobilisfimae  faluberrimaeque  artis 

Medicae  comparandam  fcientiam,  conferre  in 
animum  inducere.  Quod  quidem  confilium 
cum  haftenus  mihi  fteterit ;  non  infuave,  ut 
mihi  perfuadeo,  nec  injucundum  veftris  auri¬ 
bus  accidet,  fi  praevia  accommodataque  Ora¬ 
tione  teftes  vos  advocem  hujus  mei  propofiti. 
Dicam  ergo  de  materia,  quae  in  Medendi  arte 
prifcis  temporibus,  proram  &  puppim  confli- 
tuit,  meruitque  ut  in  gravisfimorum  Archia¬ 
trorum  monumentis  utramque  paginam  face¬ 
ret.  Dicam  A.  H.  de  Motu-,  &  quid  humani 
corporis  fabrica  ab  eodem  adjuvetur;  fiqui* 
dem  legitime  adhibeatur ;  tum  quid  ea  detri¬ 
menti  capiat  ex  quiete  &  fegnitie,  demon- 
ftrare  conabor.  Vos  dicentem  me  folito  erga, 
haec  tirocinia  favore  profequiminL 

Confiderate  primum  &ante  omnia* attenta? 
mente, immenfum  illud  fapientiae  potentiaeque 
theatrum,  in  eoque  corporum  iftam  infinito¬ 
rum  compagem  luftrate;  quorum  fingulis  cer¬ 
ta  quaedam  definitaque  impertita  eft  a  *  fum- 
mo  Numine  menfura  motionis ;  cujus  vi  ad 

agen- 

*  Cic.  Dtfputat.  Tufb.  lib.V.  c.  13.  Neque  efi  ullum  (fcil.ee- 
-  *un\  quae  genita  funt)  quod  non  ita  vigeat  &  interiore  quodam  motu * 

agendum  primum  impulfas  rerum  naturas,  tum 
continuatum  deinceps  eumdem  agendi  ordi- 
nem  fuisfe,  rationi  confentaneum  eft.  Etenim 
folem  cum  intuemur,  ejusque  certos  defcri- 
ptosque  curfus  animo  metimur ;  quis  eft,  qui 
non  ftatim  agnofcat,  motum  esfe,  qui  ab  lu¬ 
mine  tam  confpicuo  tamque  mirando,  reliquis 
impresfus  corporibus,  eunda  in  fuo  ordine 
confervet  fuftineatque  ?  Unde,  quaefo ,  dierum 
acnodium,  aeftatis  hiemisque;  unde  aequi¬ 
noctiorum  rationes  nobis  conflarent,  nifi  fa- 
pientisfimi  Numinis  motrix  dextra  leges  po- 
fuisfet  certas  ftabilesque,  quibus  ad  ufus  mor¬ 
talium  quam  maxime  accommodata  foret  uni- 
verfi  natura?  Itaque  ut  eunda  in  fuo  ordine 
confpirent ;  ut  agant ,  ut  deftinatum  finem 
asfequantur-,  unus  praeftat  a  fummo  Numine 
impresfus  definitusque  motus.  Nefas  eft ,  hu¬ 
mano  imbecillique  animo  comprehendere, 
quae  coeleftis  majeftas  imperatorio  fuo  mo¬ 
tui  obnoxia  esfe  voluit,  dum  ea  protraheret 
ex  abysfo  aeternitatis.  Illud  mecum  agnofee- 
tis,  eunda,  quae  nunc  ineffabili  concinnitate 
ac  pulchritudine  oculis  noftris  blandiuntur, 

ad  antiquum  ac  deforme  chaos  relapfura  fore* 
fi  procul  abesfet,  qui  ea  primum  difcrevit  or- 
dinavitque  motus .  Quid  venti ,  quorum  na¬ 
tura  vel  maxime  in  motu  confiftit,  quantam 
telluri  noftrae  utilitatem  praebent;  dum  pelti¬ 
feros  halitus,  quibus  illa  premitur,  flatu  fuo 
difpellunt,  &  ferenitatem  inducendo,  aerem 
fpirabilem  maxime  falubremque  efficiunt  ?  Ita 
quidem  univerfa  rerum  natura,  ambitu  inclu- 
fa  coeli  terraeque,  probat  motum  esfe,  qui 
cundtis  rebus,  ex  lege  ab  fummo  Numine 
praefcripta*,  ortum ,  progresfum,  firmitatemque 
conciliat. 

Ad  Microcofmum  vos  advoco,  &  humanae 
naturae  fabricam  ,prorfus  admirandam.  Quam 
conducibilis  humanae  compagi  foret  motus, 
una  nos  docuerit  Circulatio  fanguinis  ,  qua 
cor  fanguinem  per  venas  arteriasque,  ad 
omnes  partes  corporis  orbiculari  ambitu  pro¬ 
pellit  recipitque.  O  !  divinam  fapientisfi- 
mi  opificis  ffrufturam,  o!  ineffabilem  perpe¬ 
tuandae  vitae  rationem  !  Quid  tanto  tam  di¬ 
vinoque  artificio ,  quod  in  fabrica  hominis  cer¬ 
nitur,  congruens  magis ;  quam  fontem  vitae. 

<jui  ex  corde  oritur,  vel  ad  extrema  deferri, 
per  ima  vifcera ;  quibus  per  continuum  reci- 
procumque  fanguinis  motum  ,  tuta  maneat 
atque  illaefa  ab  fegni  otio  ac  corruptela  agendi 
virtus.  Quantam  vero,  quamque  admirandam 
vim  huic  motui  inesfe  credemus;  quot  mille 
fores  pulfando  laxare  ;  quot  mille  aditus, 
quot  recesfus  perreptare,  dum  panis  v.  g.  & 
vinum  in  fanguinem  commutetur?  Et  funt,qui 
tantum  opificium, tam  arduum,  tantis  fapien- 
tiae  potentiaeque  miraculis  commendatum, 
cafui  adfcribant,  &  dum  Icelerum  fuorum 
fiagitiorumque  teftem  ac  vindicem  ejurant, 
faftofae  fapientiae  modum  aut  menfuram  po¬ 
nere  erubefcant?  Sed  redeo, unde  abii.  Cum 
Stoicis  mihi  esfe  rem  volo.  Hi  belli  homines, 
in  otio  &  quiete  dum  fummam  ponunt  felici¬ 
tatis  ,  omnem  motum  ,  quippe  tranquillitati 
contrarius  qui  fit ,  ab  hominis  natura  procul 
habendum  esfe  flatuunt;  ut  tranquillo  fcili- 
cet  *  mari  fimilis  evadat,  cujus  flu&um  ne  mi¬ 
nima  quidem  aura  commoveri  appareat.  Non 
lubet  mihi  cumSophiftis  iftis,  hoc  quidem  lo- 

co,  in  difputationem  ingredi  de  vero  hominis 
bono.  Quamquam  quem  esfe  putemus,  qui 
non  tolerabiliore  fanitatis  fruendae  conditione 
uti  videatur,  modicis  animi  fludtibus  impul- 
Tus ,  quam  inerti  quiete  torpefcens  ?  Etenim 
fi  libidinum,  fi  aegritudinum,  aliarumque  per¬ 
turbationum  vehementia  fit  commoto  mari  II- 
milis,  atque  idcirco  fugienda  ;  quis  neget > 
placatioribus  animi  commotiunculis,  vel  fpei, 
dico;  vel  gaudii;  vel,  defiderii ,  ita  dulci 
quodam  modo  affici  hominis  animum, ut  nihil 
optabilius  ei  fit,  quam,  ne  fitum  ducat  natu¬ 
ra  hominis,  ab  tam  levi  affectuum  (limulo 
excitari?*  Ita  quidem  cundta  in  hominis  na¬ 
tura,  quae  adfpedlu  atque  animo  luftramus 
motui  patrocinari  confiat.  fQuid  illud  di¬ 
cam,  quod  ipfa  inflantis  vitae  primordia, 
quibus  fefe  ab  intimo  vifcerum  angulo,  mani- 
feftat  latens  foetus ,  una  pundti  (alientis  mo¬ 
tione  ,  tamquam  certisfimo  praefagio ,  (efe 

pro- 

*  Vid.  Cicero  de  Finibus  Bonor.  &  Maior,  lib.  c.  20.  ubi 
eorporis  &  animi  motum  ad  convenienter  naturae  vivere  re¬ 
fert. 

f  Vid.  L.  Heifteri  Compendium  Anatomicum ,  &  Cajlclli' 
ILexicon  Medicum, 

prodant  i  Itaque  fcias ,  eumdem  aperiendae 
vitae  fontem  habendum;  quem  perpetuandae 
confer vandaeque  agnofcant  omnes. 

In  Graecia,  ubi  olim  Medendi  ars  fummum 
fcientiae  honorisque  gradum  confcenderat; 
nunc  neglecta  jacet,  turpique  ignorantia  for* 
det;  inter  prima  fanitatis  reciperandae  reme¬ 
dia  cenfebatur  praefcripta  languentibus  accu¬ 
rata  *  exercitatio ,  quae  pro  ratione  aetatis 
morbique  aegrotantium,  tum  loci  ac  temporis 
variabat.  Quantum  fimplici  hac  medela  profli  ¬ 
gatum  fit  malorum,  loquuntur  fagacisfimorum 
monumenta  Medicorum; -f clamant  hiftoriae; 
Nam  cum  in  ifta  gente  exercitationes  corporeae 
primis  feculis  ob  folam  dele&ationem  fierent, 
fa<5tum  eft  procedente  tempore  ,  ut  fanitatis 
confer vandae, nec  non  boni  habitus  acquiren¬ 
di  caufa,  qui  militaribus  viris  inprimis  condu^ 
cit,  certamina  ifta  ab  univerfa  Graecia  celebra¬ 
rentur.  Imitati  hunc  morem  funt  Romani 
qui,  ne  Graecis,  quos  vicerant,  hoc  magni¬ 
ficentiae  gloriaeque  genere  minores  haberen- 
• .  ,  tur* 

*  Vid.  .Mere.  Art.  Gymn.  lib.  4.  7. 
t;  Vid,.  eumdem  lib.  1,  Art.  Gymn.  c,  jv 

tur  ,  Circenfium  ,  Venationum  ,  aliorumque 
ludorum  apparatum,  Olympiorum,  Pythiorum, 
Nemeorumque  palmis  oppofuere.  Quorfum 
vero  horum  *  ambulationes  in  hortis  fpedta- 
bant,nifi  ut  inter  praecipua  rufticae  vitae  ob- 
le&amenta  haberent,  ubi  torporem  corpori 
defendere  posfent?  Itaque  prifci  illi  Quirites; 
quos  fere  rure  &  in  agris  vitam  degisfe  accepi¬ 
mus,  nec  in  urbem  venisfe,  nifi  cum  habendus 
Senatus  esfet,  corpus  animumque  gerebant, 
publicis  negotiis  parem  ;  quippe  nec  delidia , 
nec  luxu  frafti  debilitatique,  led  integri  ac  ve¬ 
geti,  fubortis  contentionibus  voce  laterumque 
firmitate  fufficiebant.  Tantum  illis  dabat  exer¬ 
citatum  motu  corpus!  Quid  felicem  iftum  ha¬ 
bitum  in  Romanis  poftea  tot  tamque  peltifero¬ 
rum,  undique  ingruentium  malorum  lue  mu¬ 
tavit,  nifi  infefta  humanis  corporibus  quies 
ac  delidia?  Namfimul  ac  literarum  difciplina 
Romae  atque  in  Imperio  agitari  coepit, conti¬ 
cuerunt  arma,  &  cum  armis  vetus  illud  exer¬ 
citationum  choragium  fublatum  eft  tamdem. 
Sic  data  porta  otio,  hujusque  comitibus,  af- 

feftionum 


*  Vid.  Plin.  Epitt  lib.  * 

fedtionum  fcilicet  innumerabilium  cohorti  fae- 
vae.  Jure  igitur  fuo,  fille  inter  Medicos  Tul¬ 
lianae  facundiae  aemulus  ftudia  doctrinae,  ut 
animo  praecipue  omnium  necesfaria,  fic  cor¬ 
pori  inimica  esfe  dixit.  Quis  ergo  neget ,  lau¬ 
dandam  inprimis  esfe  rationem  illorum,  qui 
ftudiorum  contentiones,  literatosque  labores 
ac  lucubrationes  >falutari  aliquo  motu  esfe  in¬ 
terjungendos  monent,  ne  corporeae  compagi 
officiat  mentis  intentio  nimia?  Itaque  pruden- 
tisfime  *Novocomenfis  ille  fapiens  corporis 
ejusque  movendi  curam  cum  agitatione  mentis 
conjungendam  esfe  decrevit.  Quod  enim  ge¬ 
nus  morborum  intelligi  potefUquod  non  con¬ 
trahat  improbus  ftudendi  labor?  !Quas  non 
animo  corporique  infidias  ftruit  nimius  incon- 
fultusque  lucubrandi  conatus  ?  Declarat  ifto- 
rum  incesfus  fegnis;  languida  membra;  pal¬ 
lens  vultus; cibi  fumendi  proftratus  appetitus, 
&  quicquid  membris  inhaeret  vitiofi  habitus* 
clamat,  inquam,  quam  corrupta  fit,defe£lu  jufti 
motus, quae  oculis  abdita  intus  latet,  vifcerum 

inteftinorumque  complexio.  Quid 

B 

t  Celfes  de  Medicina  in  Praef.  *  Vid.  Plin.  Epift.  lib.  IX.  $6. 

i  Vid,  Gyraldi  Progymnafma  adverfus  Liter  as  Liieratos< 

Quid  navigantium  incommoda  &  contra* 
£tam  ex  defidia  labem ,  quam  Scorbutum ,  cogni¬ 
to  parum  veteribus  nomine  appellant,  fanat, 
nifi  motus,  diffufam  corpore  peftem  difpellens, 
&  ,  ne  coalefcat  mali  materia,  prohibens  ?  Qua 
quidem  de  caufa  Praefeftis  navium ,  vel  indu- 
ftriam  Clasfiariorum  in  armis  explorare  ;  vel 
ludis  choreisque  excitare  cordi  eft,  ne  dam¬ 
num  faciat  valetudo,  tam  artis  navigii  tabulis 
inclufa.  Quid?  quod  non  raro  quam  plurimi, 
furgentium  fubfidentiumque  fluctuum  agita¬ 
tione  ad  naufeam  provocati,  fola  atrae  bilis 
jactura  valetudinem  redimant?  Tam  parvo  iis 
conflat  tanti  boni  inftauratio;  cujus  alias  in 
otio  ac  defides, ingenti  catapotiorum,  fubinde 
ingeftorum,  praefcripta  copia,  vix  potuisfent 
fieri  compotes. 

Tangit  &  militares  animos  cura  motus. 
Itaque  ne  miles  otio  ac  defidia  corrumpatur, 
campeftri  decurfione,  aut  praefidiorum  fubinde 
mutata  ratione,  fapienter  folet  provideri.  Eccui 
vero  incognita  eft  illa  fortislimi  herois,  *  Eu¬ 
menem  dico,  fub  Philippo  ejusque  filio  Alexan¬ 
dro  Macedoniae  Regibus ,  folertia  $  qui  ali— 

'f  Nep.  Eum.  c.  s *  quando. 

quando  angufto  caftelli  loco  inclufus  jCircum- 
fesfusque  ab  horte  ;  cum  vereretur,  ne  uno 
loco  manens  equos  militares  perderet,  quod 
fpatium  non  esfet  agitandi ;  id  quod  natura  ne¬ 
gabat,  ab  arte  mutuatus  eft;  nam  fubftringen- 
do  loris  capita  equorum  altius, quam  ut  prio¬ 
ribus  pedibus  plane  terram  posfent  attingere; 
deinde  poft  verberibus  cogendo  exfultare,  & 
calces  remittere,  motum  iftum  in  praefentisfi- 
mum  remedium  adduxic,  quo  &  jumenta  a 
corruptione  vindicavit,  &  nitida  beneque  ha¬ 
bita  fecum  abduxit.  Apud  Chinenfes  tetano 
ac  rigore  affe&is  asfiduus  fricantis  dextrae  mo¬ 
tus  medetur,  Sc  in  aperto  ejus  rei  caufa  eft 
Medicorum  filiis. 

Lubet  mihi  hoc  loco  in  memoriam  vobis 
revocare  fimulacra  illa  pugnae  equeftris ,  quae 
Majorum  veftrorum  aetate, Principes  reipubli- 
cae  edebant.  In  iis  flos  bellicae  Juventutis, 
Clibanarii  vel  Cataphra&i, praepilatis  haftis  con¬ 
currebant;  cum  vidtores,  gloriae  ornamentis 
infigniti ,  fiduciam  fui  in  pofterum  facerent 
ad  vera  bellorum  certamina.  His  autem  hafti- 
ludiis  ne  folam  fpedtantium ,  qui  ingenti  un- 

B  2  dique 

dique  multitudine  eo  confluebant,  quaefitam 
fuisfe  voluptatem  credatis.  Qgippe  aliud  erat, 
longeque  majus  ac  praeftabilius,  quod  tanto 
apparatu,  tantisque  armorum  impenfis  pete¬ 
retur.  Scilicet  virtutem  militarem  torpefcere 
otio  ac  defidia,  cognitum  habebant  expiora- 
tumque,  ftrenui  ifti  Reip.  Duces.  Eam  ob 
caufam  pacis  temporibus  exercendum  imagi¬ 
nariis  pugnis  exacuendumque  esfe  decerne¬ 
bant  Juvenile  robur*,  ut  ad  fubita  bellorum 
paratam  haberent  beneque  inftrudam  copiam 
equeftrem;  &,  quod  non  minimi  faciendum 
esfe  videtur  ,  femper  praefto  forent ,  qui  de 
numeris  tam  exercitis,  tamque  probatis  ad  al- 
tiorem  dignitatis  gradum  provehi  mererentur, 
&  parere  adfueti ,  patendi  legem  aliis  monftra* 
re  posfent.  Tanti  erat,  media  in  pace,  ut 
canit  ille, *  Martis  opus  ludere;  ne  pofthabito 
motu  torpefceret  aut  manus,  aut  mens.  Nec 
abludit  ab  hoc  Majorum  inftituto,  ferorum 
nepotum  ftudium.  Vos  teftor  Hagana  Tem¬ 
pe;  vos,  luci  ac  lilvae;  quae  quotannis  Proce¬ 
rum  Patriae  jusfu,  virtutem  militarem,  ludi¬ 
cris 


*  Jaq.  Doufa  Ann.  Lib.  2.  Jnido, 

eris  decurfionibus  ad  veros  decretoriosque 
bellorum  cafus,  exerceri  videtis. 

Quam  prudenter  igitur  &  in  rem  confuluisfe 
dicemus  Perfarum  dominatorem  illum  *  Cy¬ 
rum  ;  qui  rebellantes  Lydos  deviftosque ;  probe 
gnarus  quantum  in  tradfatione  inftrumentorum 
bellicorum  audaciae  iis  reliquum  faceret, a  bel¬ 
li  (ludiis,  ademtis  armis  atque  equis,  ad  for- 
didas  artes  &  lenocinia  traduxit,  oftenditque 
otio  fenfim  defidiaque  frangendos  fore ,  quos 
militaribus  exercitiis  motuque  bellico  fciret 
exafperandos.  Non  de  nihilo  igitur  videri  du¬ 
cendum  eft;  ficut  militares  animi, motu  qua¬ 
lem  dixi,  exacuendi  potisfimum  funt;  ita  Pa¬ 
ganorum  ingenia  &  mores,  hac  armorum  tra¬ 
nandorum  asfuetudine  roborari.  Quid  caufae 
esfe  putetis,  cur  fere  cundlis  in  opidis  patriae 
noftrae,diflributi  per  Collegia  &  Tribus  cives, 
certo  anni  tempore  jaculandi  peritiam  imitan¬ 
do  experiantur, &  vel  fcopum  ferire;  vel  de¬ 
fixum  in. pertica  alitem  ligneum  dejicere;  in 
more  pofitum  fervent ;  dum  vi&orem  ludicri 
certaminis,  imaginarii  Regis  titulo,  gaudio 

B  3  ftu- 


*  Vid.  Juftin.  L.  1.  c.  7. 

fludioque  elati,  fauftis  acclamationibus  profe- 
quuntur  ?  Quid  caufae,  inquam,  nifi  ut  cor¬ 
pora, quae  fellulariis  artibus, diutina  mora  tam¬ 
quam- incili  obhaefere,  otium  marcoremque  hac 
agitatione  armorumque  tradfatione  exuerent, 
tum  vero  ut  contra  infidias&clandeftina  con- 
filia ,  pacis  opes  tueri  parati  forent  atque  ex¬ 
pediti  incolae. 

Ac  ne  de  ceteris,  qui  innumeri  funt,  exem¬ 
pla  petam  tuendae  confirmandaeque  per  mo¬ 
tum  valetudinis,  unus  vobis  fit  ante  oculos 
*  Carolus ,  nonus  iftius  nominis,  Galliarum 
Rex ;  quem ,  ubi  a  vehementiore  venationum 
agitatione,  cui  ftudio  ad  infaniam  indulgebat, 
cesfiire  necesfe  haberet ;  ne  id  interea  morae 
contra  commodum  fieret,  non  piguit  fabri¬ 
candis  armis ,  &  ferro ,  malleo  ac  forcipe  >  ver- 
fando,  commodare  Auguftas  manus.  Cum 
ergo  tantum  fit  in  motu  corporeo  ad  confer- 
vandam  valetudinem  morbosque  depellendos 

prae- 

*  Vid.  Thuan.Hift.  L.  $7.  ad  A.  1/74.  Adde  geminum  huic 
Conftantini  M.  exemplum ,  quod  in  ejus  Vita  Lib.  4.  cap.  f$. 
refert  Eufebius.  Item  Theophylatti  Inftit.  Regia  cap.  24. 
■vy*4s  fiwn tjs  <rwjA#T(&  >j  dtfxtirif,  handur,  vol.  r.  pag,  au. 

praefidii;  utilitas  tanta ;  quid  mirum, fi  prae- 

ftantisfimi  Medicorum  filii  ad  certas  eum  artis 

* 

regulas  praeceptaque  laborarunt  redigere?  Sic 
non  minimum  locum  in  medendi  difciplina 
invenit  praefcriptus  definitusque  motus,  poft- 
quam  is  in  legem  abiit,  &  pro  varietate  cor¬ 
porum  ,  tum  loci  ac  temporis  certus  m  modus 
ac  temperamentum  coepit  adhiberi  ? 

Oftendi ,  A.  H.  quafi  per  faturam  *  quae 
quantaque  commoda,  qua  publice,  qua  pri- 
vatim  adferat  motus;  quae  tanto  optabiliora 
videri  debent,  quanto  peflilentiora  funt,quae 
fegnities  fecum  mala  trahit ,  praefertim  fi  coi> 
jun&a  ea  fit  cum  voluptate  atque  omnium  re¬ 
rum  regali  abundantia.  Quae  febrium  novarum 
cohors  non  incubuit  terris;  poftquam  qui  corpo¬ 
ra  opere  atque  honefto  labore  antea  durabant, 
in  torporem  fegnitiemque  refolvi  coepere !  * 
Hos  mihi  videte, qui  in  regno  deliciarum  vo¬ 
lutati,  dum  aftuofae  vitae  commoda  vel  ne- 
gligere,  vel  defpe&ui  habere  malunt,  inertiae 
ac  focordiae  poenas  dant.  Hos  refpicite,  fa- 
ftidientes,quae  aliorum  fames  defiderat;  adeo 

*  Vid.  Senec.  Epiit,  p/*. 

plenos  eos  efficit  torpor,  &  ftagnans  venter! 
Quid  ?  incerti  labantium  pedes, ac  nervorum 
tremor,  nonne  certisfima  iis  exprobratio  funt 
malefanae  defidiae ,  quam  nullus  difeutiat  mo¬ 
tus?  Quid  palpitationem  cordis  dicam?  Quid 
oculorum  auriumque  tormenta  ?  Quid  cere¬ 
bri  aeftuantis  verminationes  ?  Quid  capitis 
vertigines?  Quae  quidem  lingula  &  plura  id 
genus  cum  fegnitiem  torporemque  fere  fequan- 
tur,  documento  esfe  debent,  id  quod  demon- 
ftrandum  mihi  esfe  propofueram ,  motum  cum 
omnibus  in  rebus,  tum  in  valetudine  regenda 
esfe  optimum. 


DIXI. 


